### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195, (+371) 29476638

Sēdes protokols Nr.3

Rīgā 2015. gada 20.maijā

**Sēdi vada -** Tautsaimniecības padomes priekšsēdētājs E.Baldzēns

# **Ar balsstiesībām piedalās** - Tautsaimniecības padomes locekļi: D.Reizniece – Ozola, J.Naglis, V.Krēsliņš, P.Strautiņs, J.Stalidzāne, I.Šure, G.Kokorēvičs, M.Bičevskis, J.Endziņš, A.Jaunsleini pārstāv A.Feldmane, J.Gulbi pārstāv A.Kuplis, H.Danusēviču pārstāv Z. Štolcere.

# **Pieaicinātās personas:**

|  |  |
| --- | --- |
| Rīgas Tehniskās universitātes pārstāvis  | I.Vīksne |
| Latvijas Ārvalstu investoru padomes izpilddirektors | Ģ.Greiškalns |
| Latvijas Darba devēju konfederācijas pārstāvis | J.Hermanis |
| Tautsaimniecības padomes Enerģētikas komitejas vadītāja vietnieks  | A.Treiguts |
| Latvijas Tirdzniecības un rūpniecības kameras pārstāvis | K.Osis  |
| Vides aizsardzības un reģionālās attīstības ministrijas pārstāvis  | R.Bremšmits |
| Vides aizsardzības un reģionālās attīstības ministrijas pārstāve  | E.Bistere |
| Latvijas Pašvaldību savienības pārstāvis  | A.Akermanis  |
| Lauksaimnieku organizāciju sadarbības padomes pārstāvis  | G.Gūtmanis |
| Finanšu ministrijas pārstāve  | G.Līdaka |
| Finanšu ministrijas pārstāve | E.Šmidriņa |
| Ekonomikas ministres biroja vadītājs | G.Ābele |
| Ekonomikas ministrijas Atjaunojamo energoresursu un energoefektivitātes departamenta direktore | A.Timofejeva  |
| Ekonomikas ministrijas Sabiedrisko attiecību nodaļas pārstāve | E.Rubesa - Voravko |
| Ekonomikas ministres padomnieks | Ē.Bandenieks |
| Ekonomikas ministrijas Enerģijas tirgus un infrastruktūras departamenta Enerģijas tirgus nodaļas vadītāja | O.Bogdanova |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 10:00.

**Darba kārtība:**

1. Tautsaimniecības padomes 2015.gada 22.aprīļa sēdes protokola Nr.2 apstiprināšana.
2. 2015.gada Tautsaimniecības padomes darba plānā iekļauto jautājumu par enerģētiku izskatīšana:
3. Priekšlikumi par atbalsta atjaunošanu atjaunojamo energoresursu izmantošanas veicināšanai;
4. Enerģētikas attīstības pamatnostādnes 2014. – 2020.gadam;
5. Enerģētikas Savienība un aktualitātes Eiropas Savienības enerģētikas jomā; aktualitātes enerģētikas politikā Eiropas Padomes Latvijas prezidentūras ietvaros;
6. Elektroenerģijas pieslēgumu attīstība, t.sk. kontekstā ar Vides aizsardzības un reģionālās attīstības ministrijas izstrādāto Eiropas Struktūrfondu programmu;
7. Par nepieciešamību TSP Enerģētikas komitejai izstrādāt standartu sarakstu, kurus apstiprinātu Ministru kabinets elektroenerģētikas objektu ekspluatācijai;
8. Enerģētikas likuma 50. un 51.pants. Iespējamās izmaiņas nākotnē.

**1.§**

**Tautsaimniecības padomes 2015.gada 22.aprīļa sēdes protokola Nr.2 apstiprināšana**

--------------------------------------------------------------------------------------------------

(E.Baldzēns)

**Ziņo:** Tautsaimniecības padomes priekšsēdētājs E.Baldzēns.

**Nolemj:** Apstiprināt Tautsaimniecības padomes (turpmāk tekstā – TSP)sēdes 2015.gada 22.aprīļa sēdes protokolu Nr.2.

**2.§**

**2015.gada Tautsaimniecības padomes darba plānā iekļauto jautājumu par enerģētiku izskatīšana:**

1. Priekšlikumi par atbalsta atjaunošanu atjaunojamo energoresursu izmantošanas veicināšanai

--------------------------------------------------------------------------------------------------

(E.Baldzēns, G.Kokorēvičs, D.Reizniece – Ozola)

**Ziņo:** Tautsaimniecības padomes Enerģētikas komitejas vadītājs G.Kokorēvičs.

**Nolemj:**

Atbalstīt Ekonomikas ministrijas izstrādātos priekšlikumus par atbalsta atjaunošanu atjaunojamo energoresursu izmantošanas veicināšanai, aicinot  nozaru asociācijas sniegt konsolidētus priekšlikumus jaunam atbalsta mehānismam. Termiņš priekšlikumu iesniegšanai līdz 2015.gada 31.augustam.

Š.g. rudenī TSP Enerģētikas komitejā tiks izskatīti saņemtie priekšlikumi no nozaru asociācijām.

**3.§**

**2015. gada Tautsaimniecības padomes darba plānā iekļauto jautājumu par enerģētiku izskatīšana:**

1. Enerģētikas attīstības pamatnostādnes 2014. – 2020.gadam

--------------------------------------------------------------------------------------------------

(E.Baldzēns, O.Bogdanova, K.Osis, D.Reizniece – Ozola, A.Akermanis, M.Bičevskis, A.Feldmane, Ģ.Greiškalns, J.Naglis)

**Ziņo:** Ekonomikas ministrijas Enerģijas tirgus un infrastruktūras departamenta Enerģijas tirgus nodaļas vadītāja O.Bogdanova.

**Sēdes laikā izteiktie viedokļi un nolemtais:**

 Pieņemt zināšanai Ekonomikas ministrijas prezentēto informāciju par Enerģētikas attīstības pamatnostādnēm 2014. – 2020.gadam.

 Atsaucoties uz š.g.19. maija Saeimā notikušo semināru par gaisa kvalitāti skolās un problēmām, veicot ventilācijas izbūvi ēku siltināšanas laikā, A.Akermanis norāda uz problēmām ES fondu finansējuma programmās un projekta sadārdzinājumu pie šādiem kritērijiem. Kā vienu no risinājumiem viņš piedāvā samazināt prasības energoefektivitātei.

M.Bičevskis norāda, ka pašreiz Ekonomikas ministrijas uzstādītais standarts energoefektivitātes uzlabošanas rādītāju sasniegšanai nav pietiekami izvērtēts atbilstoši esošajai situācijai.

**4.§**

**2015. gada Tautsaimniecības padomes darba plānā iekļauto jautājumu par enerģētiku izskatīšana:**

1. Enerģētikas Savienība un aktualitātes Eiropas Savienības enerģētikas jomā; aktualitātes enerģētikas politikā Eiropas Padomes Latvijas prezidentūras ietvaros

--------------------------------------------------------------------------------------------------

(E.Baldzēns, O.Bogdanova, D.Reizniece – Ozola, I.Šure, K.Osis, A.Timofejeva, A.Treiguts)

**Ziņo:** Ekonomikas ministrijas Enerģijas tirgus un infrastruktūras departamenta Enerģijas tirgus nodaļas vadītāja O.Bogdanova.

**Sēdes laikā izteiktie viedokļi un nolemtais:**

Ņemot vērā, ka pašlaik notiek darbs pie BEMIP *(Baltijas Enerģētikas tirgus starpsavienojuma plāns)* rīcības plāna izstrādes, Ekonomikas ministrija aicina TSP sēdes klātesošos pieteikt projektus, piesaistot citas dalībvalstis vai dalīties pieredzes apmaiņā par konkrētas ES līmeņa iniciatīvas ieviešanu (piem. par nacionālās sašķidrinātās gāzes terminālu, par vienotām atjaunojamās enerģijas atbalsta shēmām, energoefektivitātes pasākumu ieviešanu utt.)

**5.§**

**2015. gada Tautsaimniecības padomes darba plānā iekļauto jautājumu par enerģētiku izskatīšana:**

1. Elektroenerģijas pieslēgumu attīstība, t.sk. kontekstā ar Vides

aizsardzības un reģionālās attīstības ministrijas izstrādāto Eiropas Struktūrfondu programmu

--------------------------------------------------------------------------------------------------

(E.Baldzēns, R. Bremšmits, M.Bičevskis, D.Reizniece – Ozola, A.Feldmane, I.Šure)

**Ziņo:** Vides aizsardzības un reģionālās attīstības ministrijas Reģionālās politikas departamenta direktors R. Bremšmits.

**Sēdes laikā izteiktie viedokļi un nolemtais:**

 Pieņemt zināšanai R.Bremšmita prezentēto informāciju par elektroenerģijas pieslēgumu attīstību, t.sk. kontekstā ar Vides aizsardzības un reģionālās attīstības ministrijas izstrādāto Eiropas Struktūrfondu programmu.

A.Feldmane akcentē, ka šai aktivitātei ļoti būtisks risks ir pašvaldības, aicinot veidot stabilu uzņēmējdarbības vidi tādās industriālās teritorijās, kur jau ir uzsākta uzņēmējdarbība, norādot, ka pašvaldību lielākais risks ir strādāt ar jauniem uzņēmējiem ar augstas pievienotās vērtības projektiem.

Šīs programmas veiksmīgai ieviešanai M.Bičevskis rekomendē strādāt operatīvi pie projektu izvērtēšanas komitejām, pieaicinot gan potenciālos uzņēmumus, gan pašvaldības un investorus, lai steidzami konstatētu riskus un ieviestu vienotu metodoloģiju turpmākām darbībām.

**6.§**

**2015. gada Tautsaimniecības padomes darba plānā iekļauto jautājumu par enerģētiku izskatīšana:**

1. Par nepieciešamību TSP Enerģētikas komitejai izstrādāt standartu sarakstu, kurus apstiprinātu Ministru kabinets elektroenerģētikas objektu ekspluatācijai

--------------------------------------------------------------------------------------------------

(E.Baldzēns, A.Treiguts, G.Kokorēvičs, V.Krēsliņš, D.Reizniece – Ozola)

**Ziņo:** Tautsaimniecības padomes Enerģētikas komitejas vadītāja vietnieks A.Treiguts.

**Nolemj:**

1. Pieņemt zināšanai A.Treiguta prezentēto informāciju par nepieciešamību TSP Enerģētikas komitejai izstrādāt standartu sarakstu, kurus apstiprinātu Ministru kabinets elektroenerģētikas objektu ekspluatācijai.
2. Izveidot darba grupu MK noteikumu “Prasības tehniskajai ekspluatācijai elektroietaisēs un siltumietaisēs” izstrādei.
3. Veicot kārtējās izmaiņas Enerģētikas likumā, precizēt likuma 76. punktu.
4. LBN projektus, kuri saistīti ar elektroenerģētikas jomu, novirzīt izvērtēšanai un precizēšanai STK 51 ekspertiem.

**7.§**

**2015. gada Tautsaimniecības padomes darba plānā iekļauto jautājumu par enerģētiku izskatīšana:**

1. Enerģētikas likuma 50. un 51.pants. Iespējamās izmaiņas nākotnē

--------------------------------------------------------------------------------------------------

(E.BaldzēnsA.Akermanis, G.Kokorēvičs, D.Reizniece – Ozola )

**Ziņo:** Latvijas Pašvaldību Savienības pārstāvis A.Akermanis.

**Nolemj:**

1. Neatbalstīt priekšlikumu veikt izmaiņas Enerģētikas likuma 50. un 51.pantā bez papildus analīzes un pamatotiem priekšlikumiem.
2. TSP konceptuāli atbalsta priekšlikumu aicināt nozaru asociācijas kopā ar Latvijas Pašvaldību savienību veikt padziļinātu un pamatotu analīzi ar juridisko pamatojumu par Enerģētikas likuma grozījumiem 50. un 51.pantā, kas nodrošinātu visu pušu interešu tiesību aizsardzību. Risinājumus iesniegt TSP Enerģētikas komitejai.

Sēdi slēdz plkst. 12:10.

Sēdes vadītājs E.Baldzēns

Sēdes protokolētāja D.Freimane